stanford-oval/wikipedia huggingface dataset:
โรงเรียนการเรือน มหาวิทยาลัยสวนดุสิต
หลักสูตร

| หลักสูตรที่เปิดสอนในโรงเรียนการเรือน มหาวิทยาลัยสวนดุสิต> ระดับปริญญาตรี | หลักสูตรที่เปิดสอนในโรงเรียนการเรือน มหาวิทยาลัยสวนดุสิต> ระดับปริญญาโท | หลักสูตรที่เปิดสอนในโรงเรียนการเรือน มหาวิทยาลัยสวนดุสิต> ระดับปริญญาเอก | หลักสูตรที่เปิดสอนในโรงเรียนการเรือน มหาวิทยาลัยสวนดุสิต>  |
| --- | --- | --- | --- |
 หลักสูตรเทคโนโลยีบัณฑิต (ทล.บ.) สาขาวิชาเทคโนโลยีอาหาร หลักสูตรวิทยาศาสตรบัณฑิต (วท.บ.) สาขาวิชาการกำหนดและการประกอบอาหาร  สาขาวิชาเทคโนโลยีการประกอบอาหารและการบริการ  สาขาวิชาเทคโนโลยีการแปรรูปอาหาร  สาขาวิชาโภชนาการและการประกอบอาหาร หลักสูตรศิลปศาสตรบัณฑิต (ศศ.บ.) สาขาวิชาคหกรรมศาสตร์:
แหล่งข้อมูลอื่น

เว็บไซต์อย่างเป็นทางการของมหาวิทยาลัยสวนดุสิต
เว๊บไซต์โรงเรียนการเรือน มหาวิทยาลัยสวนดุสิต
ลินุกซ์ทะเล

| --- | --- |
ลินุกซ์ทะเล 5.5 (สมิหลา) จากแผ่นติดตั้ง
ผู้พัฒนา: เนคเทค
ตระกูล: ลินุกซ์
สถานะ: ยกเลิกแล้ว
รูปแบบ รหัสต้นฉบับ: โอเพนซอร์ส
วันที่เปิดตัว: กรกฎาคม พ.ศ. 2542  (1999-07-00) (25 ปีก่อน)
รุ่นเสถียร: 10.0
แพลตฟอร์ม ที่รองรับ: i386, AMD64
ชนิดเคอร์เนล: Monolithic (ลินุกซ์ เคอร์เนล)
ส่วนติดต่อผู้ใช้ปริยาย: GNOME, KDE
เว็บไซต์: opentle.org/linuxtle/
ลินุกซ์ทะเล (อังกฤษ: LinuxTLE) คือชื่อของระบบปฏิบัติการที่เป็นการแจกจ่ายลินุกซ์ที่พัฒนาต่อมาจากอูบุนตูโดยเพิ่มความสามารถภาษาไทย พัฒนาโดยเนคเทค โดยรุ่นล่าสุดคือ ลินุกซ์ทะเล 10 รหัสว่า "อ่าวนาง" เป็นลินุกซ์ทะเลรุ่นสุดท้าย ทำมาเพื่อที่เน้นการใช้งานสำหรับผู้ใช้ทั่วไป ทั้งการใช้ที่บ้าน ที่สำนักงาน ในสถานศึกษา สำหรับคอมพิวเตอร์ส่วนบุคคล ทั้งคอมพิวเตอร์แบบตั้งโต๊ะและคอมพิวเตอร์พกพา จากนั้นลินุกช์ทะเลได้ยุติการพัฒนาลง ด้วยการมาของ LinuxMint ที่ปัจจุบันสามารถใช้งานภาษาไทยได้อย่างเต็มรูปแบบ
ชื่อ TLE ย่อมาจากคำว่า Thai Language Extension ที่หมายถึงส่วนขยายภาษาไทย เพื่อบอกให้ทราบว่าเป็นชุดเผยแพร่ลินุกซ์ที่เน้นการใช้งานภาษาไทย โดยชื่อเรียก "ทะเล" นั้นเกิดจากการลากเข้าความในภายหลัง เพื่อให้ออกเสียงได้ง่าย และมีลักษณะความเป็นไทยแฝงอยู่
ประวัติ

ลินุกซ์ทะเล เดิมพัฒนาโดยอาสาสมัครกลุ่ม TLWG และได้รับการสนับสนุนจากหน่วยงานต่าง โดยในอดีตใช้ชื่อ MaTEL (Mandrake and Thai Extension Linux) MaTEL 6.0 ได้ออกมาในรูปซีดีในเดือนกรกฎาคม 2542
ต่อมาได้เปลี่ยนชื่อจาก MaTEL เป็น Linux-TLE (ลินุกซ์ทีแอลอี) เพื่อแยกออกมาจากส่วนของแมนเดรก (ปัจจุบันคือ แมนดริวา) และออกรุ่น 6.01 และ 6.1 ในเดือนกันยายน 2542 โดยนอกจากเผยแพร่ในรูปซีดีแล้ว ยังมีการให้ดาวน์โหลดจากเว็บไซต์เนคเทคเอง และในปี พ.ศ. 2543 ทางเนคเทคได้รับมาเป็นผู้พัฒนาและเผยแพร่หลัก และได้ชื่อไทยว่า ลินุกซ์ทะเล โดยมีสัญลักษณ์เป็นรูปโลมา ในรุ่น 3.0 จนถึงปัจจุบัน
ในเดือนธันวาคม พ.ศ. 2547 ลินุกซ์ทะเลได้รับการยกย่องให้เป็นดิสโทรยอดเยี่ยมประจำสัปดาห์จากเว็บไซต์ดิสโทรวอตช์
ลินุกซ์ทะเลพัฒนาเป็นรุ่น ลินุกซ์ทะเล 10.0 "อ่าวนาง"
รุ่นของลินุกซ์ทะเล

รุ่นพัฒนาของลินุกซ์ทะเล
| รุ่นลินุกซ์ทะเล | พัฒนาจากลินุกซ์ | ชื่อรหัส | วันที่ออก |
| --- | --- | --- | --- |
| MaTEL 6.0 (Linux-TLE 1.0) | แมนเดรก 6.0 |  | กรกฎาคม พ.ศ. 2542 |
| MaTEL 6.1 (Linux-TLE 2.0) | แมนเดรก 6.0 |  | กันยายน พ.ศ. 2542 |
| LinuxTLE 3.0 | เรดแฮต 6.2 | ตะรุเตา (Tarutao) | 14 มิถุนายน พ.ศ. 2543 |
| LinuxTLE 4.0 | เรดมอนด์ | สิมิลัน (Similan) | มีนาคม พ.ศ. 2545 หรือ 13 ตุลาคม พ.ศ. 2544  |
| LinuxTLE 4.1a | เรดแฮต 7.2 | พีพี (PhiPhi) | 14 มีนาคม พ.ศ. 2545 |
| LinuxTLE 4.1r2 | เรดแฮต 7.3 | พีพี (PhiPhi) | มีนาคม พ.ศ. 2546 |
| LinuxTLE 5.0 | เรดแฮต 8 | อันดามัน (Andaman) | มีนาคม พ.ศ. 2546 |
| LinuxTLE 5.5 | เฟโดรา คอร์ 1 | สมิหลา (Samila) | มกราคม พ.ศ. 2547 |
| LinuxTLE 7.0 | ลินุกซ์ทะเล 5.5 | หว้ากอ (Waghor) | ธันวาคม พ.ศ. 2547 |
| LinuxTLE 8.0 | อูบุนตู 6.10 | ป่าตอง (Patong) | 27 กุมภาพันธ์ พ.ศ. 2550 |
| LinuxTLE 9.0 | อูบุนตู 7.10 | หัวหิน (Hua-Hin) | 8 กุมภาพันธ์ พ.ศ. 2551 |
| LinuxTLE 10.0 | อูบุนตู 10.10 | อ่าวนาง (Aownang) | 16 กันยายน พ.ศ. 2553 |
ลินุกซ์ทะเล 10.0 "อ่าวนาง"

เป็นลินุกซ์ทะเลรุ่นสุดท้าย พัฒนาถึง LinuxTLE 10.0 "Aownang" (อ่าวนาง) (กันยายน พ.ศ. 2553) โดยเป็นการพัฒนาต่อจากฐานลินุกซ์ Ubuntu 10.04 เช่นเดียวกับรุ่น 9.0 หลังจากนั้นลีนุกซ์ทะเลได้ยุติบทบาทลง โดยคนไทยกลุ่มหนึ่งเข้าร่วมการสนับสนุน LinuxMint แทน ทำให้ปัจจุบัน LinuxMint สามารถใช้ภาษาไทยได้อย่างเต็มรูปแบบและถูกนำมาใช้แทน
ลินุกซ์ทะเล 10.0 "อ่าวนาง" > แอปพลิเคชันหลักในลินุกซ์ทะเล 10.0

โอเพนออฟฟิศดอตอ็อก - โปรแกรมสำนักงาน
ไฟร์ฟอกซ์ - เว็บเบราว์เซอร์
พิดจิน - เมสเซนเจอร์
กิมป์
อิงก์สเคป
ลินุกซ์ทะเล 10.0 "อ่าวนาง" > คุณสมบัติใหม่

ลดกระบวนการการติดตั้งเหลือเพียงกระบวนการแบ่งพาร์ทิชันเท่านั้น
ใช้เมนูจาก Linux Mint แทนเมนูเดิมของ GNOME+
ใช้ Kernel 32 บิต ที่รองรับเครื่องที่มีหน่วยความจำมากกว่า 4GB ได้
ใช้แบบอักษร Arundina เป็นแบบอักษรปริยายที่ใช้แสดงผลของระบบ
มีซอฟต์แวร์ที่เหมาะกับการใช้งานในชีวิตประจำวันอย่างครบถ้วน
เพิ่มฟอนต์ที่รองรับการเขียนบาลี (Loma-SIL)
ลินุกซ์ทะเล 10.0 "อ่าวนาง" > สิ่งที่แตกต่างจากรุ่นที่แล้ว

ใช้ตัวติดตั้งแบบกราฟิกส์ของ อูบุนตู (ubiquity) แทนตัวติดตั้งแบบเดิมที่เป็นโหมดตัวอักษรอย่างเดียว
ใช้เมนูจาก Linux Mint แทนเมนูเดิมที่ใช้ GNOME
Kernel เป็นรุ่นที่ใหม่ขึ้น ทำให้รองรันอุปกรณ์ใหม่ ๆ ได้มากขึ้น
ซอฟต์แวร์เป็นรุ่นที่ใหม่ขึ้น
มีซอฟต์แวร์สำหรับสำรองข้อมูล (deja dup)
ดูเพิ่ม

ลินุกซ์ซิส
เนคเทค
อูบุนตู
แหล่งข้อมูลอื่น

ลินุกซ์ทะเลที่เว็บโอเพ่นทีแอลอี เก็บถาวร 2008-03-04 ที่ เวย์แบ็กแมชชีน
วิกิโครงการลินุกซ์ทะเล เก็บถาวร 2014-06-14 ที่ เวย์แบ็กแมชชีน
โครงการลินุกซ์ทะเลที่เนคเทค
ดาวน์โหลดลินุกซ์ทะเล 9.0 เก็บถาวร 2008-02-08 ที่ เวย์แบ็กแมชชีน
เว็บบอร์ดถามตอบการใช้งานลินุกซ์ทะเล เก็บถาวร 2008-03-25 ที่ เวย์แบ็กแมชชีน
รายละเอียดซอฟต์แวร์ในชุดของลินุกซ์ทะเล (อังกฤษ)
วิทยาลัยแพทยศาสตร์และการสาธารณสุข มหาวิทยาลัยอุบลราชธานี

| --- | --- |
College of Medicine and Public Health   Ubon Ratchathani University

ชื่อย่อ: วพสธ. / CMP
สถาปนา: 26 กรกฎาคม พ.ศ. 2549 (18 ปี)
คณบดี: นายแพทย์ประวิ อ่ำพันธุ์
ที่อยู่: 85 ถนนสถลมาร์ค ตำบลเมืองศรีไค อำเภอวารินชำราบ จังหวัดอุบลราชธานี 34190
วารสาร: วารสารการแพทย์และสาธารณสุข
สี:   สีเขียวหัวเป็ด
มาสคอต: คทาคาดูเซียส
สถานปฏิบัติ: โรงพยาบาลมหาวิทยาลัยอุบลราชธานี โรงพยาบาลสรรพสิทธิประสงค์ โรงพยาบาลศรีสะเกษ โรงพยาบาลมุกดาหาร
เว็บไซต์: http://www.cmp.ubu.ac.th
วิทยาลัยแพทยศาสตร์และการสาธารณสุข มหาวิทยาลัยอุบลราชธานี (อังกฤษ : College of Medicine and Public Health, Ubon Ratchathani University) เป็นคณะทางด้านวิทยาศาสตร์สุขภาพแห่งที่  2 ของมหาวิทยาลัยอุบลราชธานี ต่อจากคณะเภสัชศาสตร์ เป็นโรงเรียนแพทย์แห่งที่ 4 ของภาคตะวันออกเฉียงเหนือตามการจัดตั้ง และเป็นโรงแพทย์แห่งที่ 4 ของภาคตะวันออกเฉียงเหนือที่ได้รับการรับรองจากแพทยสภาถัดจากมหาวิทยาลัยขอนแก่น, มหาวิทยาลัยมหาสารคาม และมหาวิทยาลัยเทคโนโลยีสุรนารี โดยมีวัตถุประสงค์จัดตั้งขึ้นมาเพื่อผลิตแพทย์ในเขตพื้นที่ชนบท และรองรับการดูแลรักษาสุขภาพของประชาชนในเขตภาคตะวันออกเฉียงเหนือตอนล่าง รวมทั้งการวิจัยทางด้านการแพทย์และสาธารณสุขในเขตภูมิภาค
ประวัติ

จากแผนพัฒนาสุขภาพแห่งชาติ พ.ศ. 2545 - 2549 มีเป้าหมายระบุถึงการสร้างเสริมสุขภาพและการป้องกันโรคกับการสนับสนุนการพัฒนาศักย ภาพทางปัญญาของระบบสุขภาพ ยุทธศาสตร์การพัฒนาสุขภาพ ข้อที่ 6 ที่ระบุให้ดำเนินการพัฒนากำลังคนด้านสุขภาพเพื่อรองรับการเปลี่ยนแปลง และระบบสุขภาพใหม่ แต่ในภาคตะวันออกเฉียงเหนือ ซึ่งประกอบด้วย 19 จังหวัด ประชากร 20 ล้านคน หรือประมาณ 1 ใน 3 ของประเทศ กลับมีคณะแพทยศาสตร์มหาวิทยาลัยขอนแก่นเพียงแห่งเดียว จึงเห็นควรมีการจัดตั้งคณะแพทยศาสตร์ เพิ่มขึ้นในภาคตะวันออกเฉียงเหนือตอนล่าง เนื่องจากจังหวัดอุบลราชธานี เป็นจังหวัดใหญ่มีโรงพยาบาลขนาด 1,000 เตียง และขณะนี้มหาวิทยาลัยอุบลราชธานีมีความพร้อมที่จะขยาย การผลิตบุคลากรในสาขาที่จำเป็นและขาดแคลนอีกทั้งเป็นความต้องการของประชาชนส่วนใหญ่ ได้แก่ สาขาแพทยศาสตร์และวิทยาศาสตร์สุขภาพ
โครงการก่อตั้งวิทยาลัยแพทยศาสตร์และการสาธารณสุขริเริ่มโดย นพ.ไพจิตร ปวะบุตร อดีตปลัดกระทรวงสาธารณสุขซึ่งนัดหมายให้มีการประชุมอย่างไม่เป็นทางการในวันที่ 27 กรกฎาคม 2544 เรื่องการจัดตั้งคณะแพทยศาสตร์ที่มหาวิทยาลัยอุบลราชธานี การประชุมครั้งนี้มีตัวแทนจากมหาวิทยาลัยอุบลราชธานี คือ ศ.ดร.ประกอบ วิโรจนกูฏ และ ศ.นพ.ประสิทธิ์ เพ็งสา ร่วมด้วยตัวแทนจากโรงพยาบาลสรรพสิทธิประสงค์ คือ นพ.กวี ไชยศิริ ผู้อำนวยการโรงพยาบาลพร้อมด้วยตัวแทนแพทย์จากโรงพยาบาลสรรพสิทธิประสงค์เข้าร่วมประชุมโดยมีสาระสำคัญสรุปได้ดังนี้ที่ประชุมเห็นพร้อม ในการจัดตั้งคณะแพทยศาสตร์ โดยความร่วมมือระหว่างมหาวิทยาลัยอุบลราชธานี และโรงพยาบาลสรรพสิทธิประสงค์ ในวันที่ 3 กันยายน 2546 มีการบันทึกความร่วมมือระหว่างโรงพยาบาลสรรพสิทธิประสงค์และมหาวิทยาลัยอุบลราชธานีในการผลิตบัณฑิตแพทย์ก่อนหน้านั้นในเดือนตุลาคม 2545 ศ.ดร.ประกอบ วิโรจน์กูฎ ได้ขออนุญาตให้ ศ.นพ.ประสิทธิ์ เพ็งสา มาช่วยปฏิบัติราชการ ณ มหาวิทยาลัยอุบลราชธานีเพื่อร่วมก่อตั้งโครงการวิทยาลัยแพทยศาสตร์และการสาธารณสุข
ต่อมาในปี 2546 ในการประชุมสภามหาวิทยาลัยครั้งที่ 7/2546 มีมติแต่งตั้งศาสตราจารย์นายแพทย์ประสิทธิ์ เพ็งสา เป็นคณบดีผู้ก่อตั้งโครงการจัดตั้งวิทยาลัยแพทย์ศาสตร์และการสาธารณสุข และได้นำเสนอหลักสูตรแพทยศาสตรบัณฑิตต่อการประชุมสภามหาวิทยาลัยเมื่อวันที่ 8 พฤศจิกายน พ.ศ 2546 และผ่านการรับรองจากแพทย์สภาในหลักสูตรแพทยศาสตรบัณฑิตเมื่อวันที่ 26 กรกฎาคม พ.ศ 2549 นับเป็นการสถาปณาวิทยาลัยแพทยศาสตร์และการสาธารณสุข มหาวิทยาลัยอุบลราชธานีอย่างเป็นทางการ วิทยาลัยแพทย์ศาสตร์และการสาธารณสุข มหาวิทยาลัยอุบลราชธานี นับเป็นโรงเรียนแพทย์ลำดับที่ 4 ของภาคตะวันออกเฉียงเหนือที่ได้รับการรับรองจากแพทย์สภา และได้เปิดรับนักศึกษาแพทย์รุ่นที่ 1 ในปีการศึกษา 2549 จำนวน 50 คน ต่อมาในการประชุมสภามหาวิทยาลัยครั้งที่ 5/2548 ได้อนุมัติหลักสูตรวิทยาศาสตรบัณฑิตสาขาสาธารณสุขศาสตร์และได้เปิดรับนักศึกษาสาธารณสุขศาสตร์รุ่นที่ 1 ในปีการศึกษา 2549
หลักสูตรการศึกษา

ปัจจุบัน วิทยาลัยแพทยศาสตร์และการสาธารณสุข มหาวิทยาลัยอุบลราชธานี ประกอบไปด้วยกลุ่มวิชาและหลักสูตรที่เปิดสอน ดังต่อไปนี้
กลุ่มวิชาแพทยศาสตร์
กลุ่มวิชาสาธารณสุขศาสตร์
| หลักสูตรที่เปิดสอนในวิทยาลัยแพทยศาสตร์และการสาธารณสุข มหาวิทยาลัยอุบลราชธานี> ระดับปริญญาบัณฑิต | หลักสูตรที่เปิดสอนในวิทยาลัยแพทยศาสตร์และการสาธารณสุข มหาวิทยาลัยอุบลราชธานี> ระดับปริญญามหาบัณฑิต | หลักสูตรที่เปิดสอนในวิทยาลัยแพทยศาสตร์และการสาธารณสุข มหาวิทยาลัยอุบลราชธานี> ระดับปริญญาดุษฎีบัณฑิต | หลักสูตรที่เปิดสอนในวิทยาลัยแพทยศาสตร์และการสาธารณสุข มหาวิทยาลัยอุบลราชธานี>  |
| --- | --- | --- | --- |
|  แพทยศาสตรบัณฑิต (พ.บ.) สาขาแพทยศาสตร์ สาธารณสุขศาสตรบัณฑิต (ส.บ.) สาขาสาธารณสุขศาสตร์ วิทยาศาสตรบัณฑิต (วท.บ.) สาขาอนามัยสิ่งแวดล้อม  สาขาเทคนิคการแพทย์ (กำลังดำเนินงาน)  สาขาอุตสาหกรรมการแพทย์ (กำลังดำเนินงาน) |  วิทยาศาสตรมหาบัณฑิต (วท.ม.)  สาขาชีวเวชศาสตร์ สาธารณสุขศาสตรมหาบัณฑิต (ส.ม.) สาขาสาธารณสุขศาสตร์ |  ปรัชญาดุษฏีบัณฑิต (ปร.ด.) สาขาชีวเวชศาสตร์ สาธารณสุขศาสตรดุษฏีบัณฑิต (ส.ด.) สาขาสาธารณสุขศาสตร์ |  |
การรับบุคคลเข้าศึกษาในหลักสูตรแพทยศาสตรบัณฑิต

การเปิดรับนักศึกษาแพทย์ โดยวิทยาลัยแพทยศาสตร์และการสาธารณสุข มหาวิทยาลัยอุบลราชธานี รับนักเรียนที่สำเร็จการศึกษาระดับมัธยมศึกษาตอนปลาย (ม.6)หรือเทียบเท่า สายการเรียนวิทยาศาสตร์ - คณิตศาสตร์ ที่มีภูมิลำเนาอยู่ในเขตภาคตะวันออกเฉียงเหนือ จำนวน 4 จังหวัด (ไม่น้อยกว่า 5 ปี) คือ จังหวัดอุบลราชธานี, จังหวัดยโสธร, จังหวัดอำนาจเจริญ และจังหวัดศรีสะเกษ และตามข้อกำหนดต่างๆ ของวิทยาลัยฯ ปัจจุบันเปิดรับนักศึกษาแพทย์ปีละ 84 คน ในปีการศึกษา 2568
โครงการผลิตแพทย์เพื่อชาวชนบท
กลุ่มแพทย์เพื่อชุมชน Community Track
กลุ่มลดความเหลื่อมล้ำ Inclusive Track
คณบดีวิทยาลัยแพทยศาสตร์และการสาธารณสุข

ทำเนียบคณบดี
รายนามคณบดีวิทยาลัยแพทยศาสตร์และการสาธารณสุข มหาวิทยาลัยอุบลราชธานีตั้งแต่ก่อตั้งจนถึงปัจจุบันมีดังนี้
| 0 | 1 | 2 |
| --- | --- | --- |
คณบดีวิทยาลัยแพทยศาสตร์และการสาธารณสุข มหาวิทยาลัยอุบลราชธานี
| รายนามคณบดี | วาระการดำรงตำแหน่ง | หมายเหตุ |
| -. ศาสตราจารย์ นายแพทย์ ประสิทธิ์ เพ็งสา | พ.ศ. 2546 - พ.ศ. 2549 | รักษาการคณบดีโครงการจัดตั้งวิทยาลัยแพทยศาสตร์และการสาธารณสุข มหาวิทยาลัยอุบลราชธานี |
| 1. ศาสตราจารย์ นายแพทย์ ประสิทธิ์ เพ็งสา | พ.ศ. 2549 - พ.ศ. 2551 | คณบดีผู้ก่อตั้ง วิทยาลัยแพทยศาสตร์และการสาธารณสุข มหาวิทยาลัยอุบลราชธานี |
| 2. รองศาสตราจารย์ นายแพทย์ ป่วน สุทธิพินิจธรรม | พ.ศ. 2551 - พ.ศ. 2559 |  |
| 3. นายแพทย์ นิรันดร์ พิทักษ์วัชระ | พ.ศ. 2559 - พ.ศ. 2563 |  |
| 4. รองศาสตราจารย์ ดร.ชุตินันท์ ประสิทธิ์ภูริปรีชา | พ.ศ. 2563 - พ.ศ. 2564 | รักษาราชการแทน |
| 5. นายแพทย์ประวิ อ่ำพันธุ์ | พ.ศ. 2564 - ปัจจุบัน |  |
สถาบันร่วมผลิตแพทย์และสาธารณสุข

โรงพยาบาลที่ผลิตแพทย์ร่วมกับวิทยาลัยแพทยศาสตร์และการสาธารณสุข มหาวิทยาลัยอุบลราชธานีในระดับชั้นคลินิก (ชั้นปี 4 - 6) มีทั้งสิ้น 3 โรงพยาบาล โดยร่วมมือกับศูนย์แพทยศาสตรศึกษาชั้นคลินิก โรงพยาบาลสรรพสิทธิประสงค์ ในการเรียนการสอนโดยใช้หลักสูตรของคณะแพทยศาสตร์ มหาวิทยาลัยขอนแก่น  นอกจากนี้ได้มีการจัดตั้ง ศูนย์แพทยศาสตรศึกษาชั้นคลินิก โรงพยาบาลศรีสะเกษ และ ศูนย์แพทยศาสตรศึกษาชั้นคลินิก โรงพยาบาลมุกดาหาร ขึ้นมาอีกโรงพยาบาลหนึ่งในการร่วมผลิตแพทย์
| โรงพยาบาลมหาวิทยาลัยในสังกัดวิทยาลัยแพทยศาสตร์และการสาธารณสุข มหาวิทยาลัยอุบลราชธานี> โรงพยาบาล | โรงพยาบาลมหาวิทยาลัยในสังกัดวิทยาลัยแพทยศาสตร์และการสาธารณสุข มหาวิทยาลัยอุบลราชธานี> จังหวัด | โรงพยาบาลมหาวิทยาลัยในสังกัดวิทยาลัยแพทยศาสตร์และการสาธารณสุข มหาวิทยาลัยอุบลราชธานี> สังกัด |
| --- | --- | --- |
| โรงพยาบาลมหาวิทยาลัยอุบลราชธานี | จังหวัดอุบลราชธานี | วิทยาลัยแพทยศาสตร์และการสาธารณสุข มหาวิทยาลัยอุบลราชธานี |
สถาบันร่วมผลิตแพทย์ วิทยาลัยแพทยศาสตร์และกรสาธารณสุข มหาวิทยาลัยอุบลราชธานี
| โรงพยาบาล | จังหวัด | สังกัด |
| ศูนย์แพทยศาสตรศึกษาชั้นคลินิก โรงพยาบาลศรีสะเกษ | จังหวัดศรีสะเกษ | กระทรวงสาธารณสุข |
| ศูนย์แพทยศาสตรศึกษาชั้นคลินิก โรงพยาบาลสรรพสิทธิประสงค์ | จังหวัดอุบลราชธานี | กระทรวงสาธารณสุข |
| ศูนย์แพทยศาสตรศึกษาชั้นคลินิก โรงพยาบาลมุกดาหาร | จังหวัดมุกดาหาร | กระทรวงสาธารณสุข |
ดูเพิ่ม

มหาวิทยาลัยอุบลราชธานี
รายชื่อคณะและวิทยาลัยแพทยศาสตร์ในประเทศไทย
| ด ค กมหาวิทยาลัยอุบลราชธานี |
| --- | --- | --- |
| คณะ |  เกษตรศาสตร์  วิศวกรรมศาสตร์  วิทยาศาสตร์  ศิลปศาสตร์  เภสัชศาสตร์  บริหารศาสตร์  ศิลปประยุกต์และสถาปัตยกรรมศาสตร์  นิติศาสตร์  รัฐศาสตร์  พยาบาลศาสตร์  ศึกษาศาสตร์  |  |
| วิทยาลัย |  แพทยศาสตร์และการสาธารณสุข  |  |
| โรงเรียน |  โรงเรียนลือคำหาญวารินชำราบ (โครงการ วมว.)  |  |
| โรงพยาบาล |  โรงพยาบาลมหาวิทยาลัยอุบลราชธานี  ศพค.โรงพยาบาลสรรพสิทธิประสงค์  ศพค.โรงพยาบาลศรีสะเกษ  |  |
 หมวดหมู่  โครงการ  สถานีย่อย 
| ด ค กโรงพยาบาลและสถาบันร่วมผลิตแพทย์แห่งวิทยาลัยแพทยศาสตร์และการสาธารณสุข มหาวิทยาลัยอุบลราชธานี |
| --- | --- | --- |
| โรงพยาบาลมหาวิทยาลัย | โรงพยาบาลมหาวิทยาลัยอุบลราชธานี |  |
| ศูนย์แพทยศาสตรศึกษาชั้นคลินิก |  โรงพยาบาลศรีสะเกษ  โรงพยาบาลสรรพสิทธิประสงค์  |  |
| ด ค กรายชื่อโรงเรียนแพทย์ในประเทศไทย  |
| --- | --- | --- |
| สถาบันอุดมศึกษาของรัฐ | นราธิวาสราชนครินทร์ • นเรศวร • พระบรมราชชนก • มหาสารคาม • อุบลราชธานี |  |
| สถาบันอุดมศึกษา  ในกำกับของรัฐ | เกษตรศาสตร์ • ขอนแก่น • จุฬาภรณ์ • จุฬาลงกรณ์ • เชียงใหม่ • ธรรมศาสตร์ (แพทยศาสตร์)  •  ธรรมศาสตร์ (นานาชาติจุฬาภรณ์) • นวมินทราธิราช (วชิรพยาบาล) • บูรพา • พะเยา • มหิดล (รามาธิบดี) • มหิดล (ศิริราชพยาบาล) • แม่ฟ้าหลวง • ลาดกระบัง • วลัยลักษณ์ •  ศรีนครินทรวิโรฒ • สงขลานครินทร์ • สุรนารี |  |
| สถาบันอุดมศึกษาเอกชน | รังสิต • สยาม • กรุงเทพธนบุรี • เวสเทิร์น |  |
| สถาบันการศึกษา  ของทหารและตำรวจ | พระมงกุฎเกล้า |  |
| หน่วยงานที่เกี่ยวข้อง | กลุ่มสถาบันแพทยศาสตร์แห่งประเทศไทย (กสพท) • สหพันธ์นิสิตนักศึกษาแพทย์แห่งประเทศไทย (สพท) • สมาพันธ์นิสิตนักศึกษาแพทย์นานาชาติ (IFMSA) • สมาพันธ์นิสิตนักศึกษาแพทย์นานาชาติแห่งประเทศไทย (IFMSA-Thailand) • โครงการหน่วยแพทย์อาสาพัฒนาชุมชน • แพทยสภา • กระทรวงสาธารณสุข • กรมการแพทย์ • สภากาชาดไทย • สำนักการแพทย์ กรุงเทพมหานคร • กระทรวงกลาโหม |  |
รายชื่อ • หมวดหมู่ • โครงการ • สถานีย่อย
| ด ค กรายชื่อโรงเรียนการสาธารณสุขในประเทศไทย  |
| --- | --- |
มหาวิทยาลัยรัฐ: ราชภัฏเชียงราย • ราชภัฏนครราชสีมา • นเรศวร • รามคำแหง • มหาสารคาม • ศรีนครินทรวิโรฒ • อุบลราชธานี
มหาวิทยาลัยในกำกับของรัฐ: เกษตรศาสตร์ • ขอนแก่น • จุฬาลงกรณ์ • เชียงใหม่ • ทักษิณ • สุรนารี • ธรรมศาสตร์ • บูรพา • พะเยา • มหิดล • แม่ฟ้าหลวง • วลัยลักษณ์
มหาวิทยาลัยเอกชน: เชียงราย • ปทุมธานี • หัวเฉียวเฉลิมพระเกียรติ • เวสเทิร์น (กาญจนบุรี) • เวสเทิร์น (บุรีรัมย์)
วิทยาลัยในสังกัด คณะสาธารณสุขศาสตร์และสหเวชศาสตร์ สถาบันพระบรมราชชนก: วิทยาลัยการสาธารณสุขสิรินธร จังหวัดขอนแก่น • วิทยาลัยการสาธารณสุขสิรินธร จังหวัดชลบุรี • วิทยาลัยการสาธารณสุขสิรินธร จังหวัดตรัง • วิทยาลัยการสาธารณสุขสิรินธร จังหวัดพิษณุโลก • วิทยาลัยการสาธารณสุขสิรินธร จังหวัดยะลา • วิทยาลัยการสาธารณสุขสิรินธร จังหวัดสุพรรณบุรี  • วิทยาลัยการสาธารณสุขสิรินธร จังหวัดอุบลราชธานี  •
รายชื่อ • หมวดหมู่ • โครงการ • สถานีย่อย
↑  แพทยสภา. โรงเรียนแพทย์ภายในประเทศ ที่แพทยสภารับรอง เรียงลำดับ. 18 กุมภาพันธ์ 2565
↑  วิทยาลัยแพทยศาสตร์และการสาธารณสุข มหาวิทยาลัยอุบลราชธานี. ประวัติความเป็นมา. เก็บถาวร 2020-07-21 ที่ เวย์แบ็กแมชชีน 17 มีนาคม 2565.
เว็บโอเอส

| --- | --- |

ผู้พัฒนา: แอลจี อีเลคทรอนิคส์ , Open webOS community contributors, ก่อนหน้าฮิวเลตต์-แพคการ์ด และ ปาล์ม,
เขียนด้วย: C++
ตระกูล: WebOS (based on Linux kernel)
รูปแบบ รหัสต้นฉบับ: Open source
รุ่นเสถียร: 3.0.5 (tablet) 1.4.5 (Pre, Pre Plus (US), Pixi, and Pixi Plus) 2.1 (Pre Plus (UK) and Pre 2) 2.1.2 (Veer) 2.2.4 (Pre 3) (phone) / 12 มกราคม 2012; 13 ปีก่อน (2012-01-12)
ภาษาสื่อสาร: English (US), Spanish, French, Italian and German
ภาษาโปรแกรม: HTML5, C, C++
แพลตฟอร์ม ที่รองรับ: ARM
ชนิดเคอร์เนล: Monolithic (Linux kernel)
ส่วนติดต่อผู้ใช้ปริยาย: Graphical (Luna)
สัญญาอนุญาต: สัญญาอนุญาตสาธารณะทั่วไปของกนู, สัญญาอนุญาตอะแพชี 
เว็บไซต์: www.webosose.org
เว็บโอเอส (อังกฤษ: WebOS หรือที่รู้จักกันในชื่อ LG webOS, Open webOS หรือ HP webOS) มีระบบปฏิบัติการลินุกซ์ เป็นพื้นฐาน ซึ่งเป็นระบบปฏิบัติการสำหรับสมาร์ตทีวี และอดีตเคยเป็นระบบปฏิบัติการในมือถือ การพัฒนาช่วงแรกจะอยู่ในคอมพิวเตอร์พกพา ปาล์ม จากนั้นทาง HP ได้สร้างแพลตฟอร์ม open source และได้กลาย Open webOS หลังจากที่ขายระบบปฏิบัติการนี้ให้กับทาง LG ก็ได้เปลี่ยนชื่อเป็น webOS
ประวัติ

Palm webOS logo
HP webOS logo
Open webOS logo
Palm WebOS เปิดตัวในเดือนมกราคม 2009 อุปกรณ์ WebOS ตัวแรกคือ Palm Pre วางจำหน่ายโดย Sprint ในเดือนมิถุนายนปี 2009 แล้วตามด้วย Palm Pixi จากนั้นรุ่นอัพเกรด Palm Pre Plus และ Palm Pixi Plus ก็ได้วางจำหน่ายบนเครือข่าย เวอไรซอนไวร์เลสส์ (Verizon) และ เอทีแอนด์ทีโมบิลิตี (AT & T)
ในเดือนเมษายนปี 2010 บริษัท ฮิวเลตต์-แพคการ์ด หรือ เอชพี (HP) ได้ซื้อกิจการมาด้วยจำนวนเงิน 1.2 พันล้านดอลลาร์ ซึ่งทางเอชพีตั้งใจที่จะพัฒนาแพลตฟอร์ม WebOS สำหรับการใช้งานในหลายผลิตภัณฑ์ใหม่ทั้ง สมาร์ทโฟน, คอมพิวเตอร์แท็บเล็ต และเครื่องพิมพ์
ในเดือนกุมภาพันธ์ 2011, HP ประกาศว่าจะใช้ WebOS เป็นแพลตฟอร์มสากลสำหรับอุปกรณ์ทั้งหมด อย่างไรก็ตามนอกจากนี้เอชพียังได้ตัดสินใจที่ จะไม่มีการอัปเดต WebOS 2.0 ให้กับ Palm Pre, Palm Pixi รวมทั้งรุ่น Plus ของทั้งคู่ และทางเอชพียังประกาศว่าอุปกรณ์ WebOS รุ่นใหม่ซึ่งรวมทั้งสมาร์ทโฟน HP Veer และ HP Pre 3 จะทำงานบนระบบปฏิบัติการ WebOS 2.2 และ เอชพีทัชแพด แท็บเล็ตที่ปล่อยออกมาในเดือนกรกฎาคม 2011 จะทำงานบน WebOS 3.0
ในเดือนสิงหาคม 2011 HP ประกาศว่ากำลังให้ความสนใจที่จะขาย แต่ก็ไม่มีความชัดเจนว่าเอชพีจะพิจารณาออกใบอนุญาตของซอฟต์แวร์ WebOS ให้กับผู้ผลิตอื่น ๆ
ในเดือนธันวาคม 2011 หลังจากวางจำหน่ายทัชแพดและขาย WebOS ให้กับทางหุ้นส่วนไป เอชพีก็ประกาศว่าจะปล่อยซอร์สโค้ด WebOS ภายใต้ใบอนุญาต open-source ในอนาคตอันใกล้นี้
เมื่อวันที่ 25 กุมภาพันธ์ 2013 เอชพีประกาศว่าจะออกใบอนุญาต WebOS ให้กับ LG Electronics สำหรับการเปิดใช้งานบนเว็บของ สมาร์ตทีวี ซึ่ง LG Electronics ได้นำ WebOS จาก เอชพี มาแทนที่แพลตฟอร์ม NetCast ที่ใช้มาก่อนหน้านี้ อย่างไรก็ตามเอชพีจะยังเป็นผู้ถือสิทธิบัตร WebOS เช่นเดียวกับบริการบนคลาวด์อย่าง App Catalog แม้ WebOS จะดูเป็นรูปเป็นร่างสำหรับระบบปฏิบัติการในสมาร์ตทีวี แต่ LG ก็ไม่ได้นำระบบ WebOS มาใช้กับสมาร์ทโฟน ยังคงวัตถุประสงค์เดิมของระบบปฏิบัติการอยู่
ในเดือนกุมภาพันธ์ 2021 แอลจีได้มีการขยายฐานช่องทางเว็บโอเอสทางสมาร์ตทีวี ให้ยี่ห้ออื่นร่วมใช้งานได้
คุณสมบัติ

| คุณลักษณะ | LG webOS | Open webOS | HP webOS/Palm webOS |
| --- | --- | --- | --- |
| มัลติทาสกิ้งอินเตอร์เฟซ | Line Cards | Cards | Cards |
| ท่าทางการควบคุม | ผ่านเมจิกรีโมต | ผ่านหน้าจอสัมผัสและคีย์บอร์ด | ผ่านหน้าจอสัมผัสและคีย์บอร์ด |
| การทำงานร่วมกัน | ไม่สนับสนุน | ไม่สนับสนุน | สนับสนุน |
| ร้านค้าออนไลน์ | LG Store | Homebrew | App Catalog |
การอัปเดตผ่านทางอากาศ (OTA): Yes
| ชาร์จไร้สาย | ไม่ปรากฏ | ไม่ปรากฏ | ใช่ |
| ตั้งค่า / การเชื่อมต่อ | ใช่ | ไม่ปรากฏ | ไม่ปรากฏ |
| การค้นหาอุปกรณ์ที่ใกล้เคียง | ผ่านการ เชื่อมต่อด้วย SDK | ไม่ | อุปกรณ์ระยะหลังรองรับ Bonjour/ZeroConf ซึ่งเป็นเจ้าของคำว่า "Touch to Share" |
| Open Source | ไม่ | ใช่ | บางโค้ดปล่อยมาภายใต้ Open webOS |
| อุปกรณ์ / รุ่น | LG Smart TVs / LG webOS | มากับหลายอุปกรณ์ / Open webOS 1.0  เอชพีทัชแพด / webOS Community Edition | Pre, Pre plus, Pixi, Pixi plus / HP webOS 1.4.5 Pre2, Pre3 / HP webOS 2.x.x เอชพีทัชแพด/HP webOS 3.0.x  |
คุณสมบัติ > อินเตอร์เฟซมัลติทาสกิ้ง

นำร่องโดยการควบบคุมการทำงานแบบมัลติทัชบนหน้าจอสัมผัส ใช้อินเตอร์เฟซที่เรียกว่า "การ์ด" ในการทำงานแบบมัลติทาสกิ้ง เลือกใช้งานแอปพลิเคชันโดยการเลื่อนนิ้วบนหน้าจอจากซ้ายไปขวา และปิดการทำงานแอปโดยการเลื่อนการ์ดขึ้น ใน WebOS 2.0 การ์ดแอปพลิเคชันจะซ้อนกันเรียกว่า Stacks
คุณสมบัติ > การทำงานร่วม

ปาล์มสามารถเชื่อมข้อมูลจากหลายแหล่งเรียกว่า "การทำงานร่วม" ผู้ใช้สามารถลงชื่อเข้าใช้ได้หลายบัญชีอีเมลจากผู้ให้บริการที่แตกต่างกัน และเชื่อมข้อมูลทั้งหมดไว้รวมกันที่เดียว
คุณสมบัติ > การอัปเดตผ่านทางอากาศ (OTA)

เว็บโอเอสสามารถอัปเดตได้โดยไม่ต้องเชื่อมต่อกับเครื่องคอมพิวเตอร์ โดยจะอัปเดตระบบปฏิบัติการผ่านการเชื่อมต่อของผู้ให้บริการ
คุณสมบัติ > การแจ้งเตือน

การแจ้งเตือนจะตั้งอยู่ในส่วนล่างของหน้าจอบนโทรศัพท์และอยู่ในแถบสถานะด้านบนของแท็บเล็ต
คุณสมบัติ > ซิงโครไนเซชั่น (Synchronization)

โดยค่าเริ่มต้นการซิงโครไนเซชั่นข้อมูลจะใช้ระบบคลาวด์มากกว่าการใช้เดสก์ท็อปซิงค์
แหล่งข้อมูลอื่น

HPWebOS.com เก็บถาวร 2010-12-23 ที่ เวย์แบ็กแมชชีน
Open WebOS เก็บถาวร 2016-05-16 ที่ Portuguese Web Archive
WebOS Developer Center เก็บถาวร 2011-05-11 ที่ เวย์แบ็กแมชชีน
WebOS Source Code Downloads เก็บถาวร 2013-01-17 ที่ เวย์แบ็กแมชชีน
WebOS Internals Wiki เก็บถาวร 2017-09-22 ที่ เวย์แบ็กแมชชีน
Pre to postmortem: the inside story of the death of Palm and WebOS by Chris Ziegler
ภาพหน้าจอของ Palm WebOS (2010)
แฟลกส์ออฟเดอะเวิลด์

| --- | --- |
ธงอย่างเป็นทางการของ FOTW
ชื่อย่อ: FOTW
ก่อตั้ง: ค.ศ. 1993
ประเภท: ไม่ใช้เพื่อการค้า
วัตถุประสงค์: ธัชวิทยา
สํานักงานใหญ่: เชิงพิธีที่โวลฟ์วิลล์ รัฐโนวาสโกเชีย ประเทศแคนาดา
สมาชิก  : 1,126 คน
ภาษาทางการ : อังกฤษ
ลิสต์มาสเตอร์: Nathan Lamm
บุคลากรหลัก: Rob Raeside, ผู้อำนวยการกองบรรณาธิการ Jan Mertens, เด็กฝึกงาน-ลิสต์มาสเตอร์
สังกัด: International Federation of Vexillological Associations
พนักงาน  : 21
เว็บไซต์: FOTW.info
แฟลกส์ออฟเดอะเวิลด์ (อังกฤษ: Flags of the World เรียกอย่างย่อว่า FOTW) เป็นชื่อขององค์กรและฐานข้อมูลในระบบอินเตอร์เน็ตทางด้านวิชาธัชวิทยา และเป็นเว็บไซต์เกี่ยวกับธัชวิทยาที่ใหญ่ที่สุดในโลก[ต้องการอ้างอิง] ซึ่งรวบรวมข้อมูลเกี่ยวกับธงต่าง ๆ ที่ใช้อยู่ทุกชนิดทั่วโลก เว็บไซต์นี้ก่อตั้งขึ้นเมื่อ พ.ศ. 2536 และเข้าร่วมเป็นสมาชิกสหพันธ์ธัชวิทยานานาชาติ (Fédération internationale des associations vexillologiques) ใน พ.ศ. 2544
แหล่งข้อมูลอื่น

Wikidata
has the property:
Flags of the World ID (P3089) (ดูเพิ่มที่จำนวนการใช้)
เว็บไซต์ทางการ
อูบุนตู

| --- | --- |

อูบุนตู 24.04 LTS ″Noble Numbat″
ผู้พัฒนา: Canonical Ltd. / Ubuntu community
เขียนด้วย: ภาษาซีพลัสพลัส, ภาษาซี, เชลล์ยูนิกซ์, ภาษาไพทอน 
ตระกูล: ลินุกซ์ (แบบยูนิกซ์)
สถานะ: ปัจจุบัน/เสถียร
รูปแบบ รหัสต้นฉบับ: โอเพนซอร์ส
วันที่เปิดตัว: Ubuntu 4.10 (Warty Warthog) / 20 ตุลาคม 2004 (20 ปีก่อน) (2004-10-20)
รุ่นเสถียร: Ubuntu 24.04 LTS (Noble Numbat) / 25 เมษายน 2024 (8 เดือนก่อน) (2024-04-25)
ภาษาสื่อสาร: มากกว่า 55 ภาษา
วิธีการอัปเดต: APT (Software Updater, Ubuntu Software Center)
ตัวจัดการ แพกเกจ: dpkg
แพลตฟอร์ม ที่รองรับ: x86-64 ARM64 RISC-V ppc64le (POWER8 และรุ่นต่อมา) s390x ARMhf (ARMv7 + VFPv3-D16)
ชนิดเคอร์เนล: Monolithic (ลินุกซ์ เคอร์เนล)
ส่วนติดต่อผู้ใช้ปริยาย: GNOME
สัญญาอนุญาต: หลากหลาย เน้นหลักที่ GPL และ GFDL
เว็บไซต์: www.ubuntu.com
อูบุนตู (อังกฤษ: Ubuntu) เป็นระบบปฏิบัติการคอมพิวเตอร์ที่เป็นระบบปฏิบัติการแบบเปิดซึ่งมีพื้นฐานบนลินุกซ์ดิสทริบิวชันที่พัฒนาต่อมาจากเดเบียนและประกอบไปด้วยซอฟต์แวร์ฟรีและเสรีเป็นส่วนใหญ่ อูบุนตูมีทั้งหมด 3 รุ่นได้แก่ เดสก์ท็อป, เซิฟเวอร์ และ คอร์ การพัฒนาสนับสนุนโดยบริษัท คาโนนิคัล
อูบุนตูออกรุ่นใหม่ทุก ๆ 6 เดือน โดยออกรุ่น LTS ทุก ๆ 2 ปี รุ่นปัจจุบันของอูบุนตู คือ 24.10 โดยจะได้รับการสนับสนุน 9 เดือน และรุ่น LTS ปัจจุบันของอูบุนตู คือ 24.04 ซึ่งจะได้รับการสนับสนุนถึงปี 2029 สำหรับการสนับสนุนแบบปกติและปี 2034 สำหรับการสนับสนุนแบบเสียค่าใช้จ่าย
จุดมุ่งหมายหลักของ อูบุนตูคือเป็นระบบปฏิบัติการสำหรับคนทั่วไปที่มีโปรแกรมทันสมัยและมีเสถียรภาพในระดับที่ยอมรับได้
ชื่อของดิสทริบิวชันนั้นมาจากคำในภาษาซูลู และภาษาโคซา (ภาษาในแอฟริกาใต้) ว่า Ubuntu ซึ่งมีความหมายคือ "มนุษยธรรมแก่ผู้อื่น"  (humanity towards others)